अधिकारियों को शुरू में शाम चार बजकर 20 मिनट (स्थानीय समयानुसार) पर व्यस्त बुर्के स्ट्रीट के पास एक कार में आग लगने की सूचना मिली थी। सुपरींटेंडेंट डेविड क्लेटॉन ने संवाददाताओं को बताया, ‘‘जैसे ही वे कार से उतरे एक शख्स से उनका सामना हुआ जिसके पास चाकू था। उसने उन्हें धमकी भी दी।’’ एश्टन ने बताया कि एक चार पहिया वाहन को रसेल और स्वांस्टन स्ट्रीट के बीच स्थित बुर्के स्ट्रीट पर देखा गया। यह शख्स उसी वाहन के अंदर मौजूद था। उन्होंने बताया कि इसके बाद वाहन में आग भड़क उठी और वह उससे बाहर आया। ऑस्ट्रेलिया के प्रधानमंत्री स्कॉट मैरिसन ने कहा है कि ऑस्ट्रेलिया इस तरह के कायराना हमलों से कभी नहीं डरेगा। विक्टोरिया के प्रधानमंत्री डेनियल एंड्रयूज ने इस हमले को ‘‘दुष्टतापूर्ण और खौफनाक’’ कहा है।